MTÜ INTERNATIONAL EDUCATIONAL ASSOCIATION OF ESTONIA
PÕHIKIRI

1. ÜLDSÄTTED
	1. Mittetulundusühing nimetusega MTÜ International Educational Association of Estonia („**Ühing**“) on isikute vabatahtlik ühendus, mis on asutatud 11. veebruaril 1999. a.
	2. Ühingu asukoht on Tallinn, Eesti Vabariik.
	3. Ühing on eraõiguslik juriidiline isik, mille tegevusele kohaldatakse mittetulundusühingute seadust, muid õigusakte ja käesolevat Põhikirja.
2. ÜHINGU JA KOOLIDE EESMÄRK
	1. Ühing on asutatud erakoolide („**Koolid“**) omamise ja juhtimise eesmärgil. Koolide eesmärgiks on:
3. pakkuda kvaliteetset erakooliharidust nii rahvusvahelistele kui ka Eesti õpilastele vanuses 3 kuni 19 aastat;
4. edendada õppimist, kultuuri ja rahvustevahelist üksteisemõistmist ilma mingi poliitilise või religioonilise kuuluvuseta;
5. luua tervislik ja kollegiaalne keskkond nii õpilaste kui ka õpetajaskonna jaoks;
6. soodustada õhkkonda, mis julgustab eksperimenteerima ja toetab innovaatilisust;
7. püüda luua sellist keskkonda ja vastuvõtupõhimõtteid, kus kaasatakse puuetega inimesi;
8. kehtestada vastuvõtupõhimõtted, mis ei sisalda rassil, nahavärvil, usul, sool, seksuaalsel orientatsioonil, soolisel identiteedil ega rahvusel põhinevaid piiranguid;
9. anda haridust inglise keeles, mis on peamiseks õppekeeleks;
10. pakkuda õppekava, mis põhineb Rahvusvahelise Bakalaureuse organisatsiooni (*International Baccalaureate Organization*) õppekavadel *Primary Years Program, Middle Years Program* ja *Diploma Program*;
11. tagada rahvusvaheliselt tunnustatud akrediteerimine ja Koolide õppekava kinnitamine;
12. valmistada õpilasi ette nende koolihariduse järgmiseks astmeks;
13. teenindada Tallinna piirkonna kohalikku ja rahvusvahelist kogukonda;
14. säilitada õpilaste mitmekesisust;
15. luua tihedad sidemed Eesti rahvusest kogukonnaga ning aidata kaasa rahvustevahelisele üksteisemõistmisele;
16. tegutseda mittetulunduslikel alustel.
17. LIIKMED
	1. Ühingu liikmeks on Koolides õppiva lapse või laste vanemad, seaduslikud või *de facto* eestkostjad („**Liige**“). Iga lapse kohta võib Liikmeks saada üks vanem, seaduslik või *de facto* eestkostja.
	2. Ühingu juhatus („**Juhatus**“) otsustab Ühingu liikmeks vastuvõtmise taotleja avalduse alusel.
	3. Liikmel on õigus avalduse alusel Ühingust välja astuda, teatades sellest Juhatusele kirjalikult 14 kalendripäeva ette.
	4. Juhatus koostab ja säilitab ametlikku liikmelisuse nimekirja, milles on toodud iga Liikme nimi, kehtiv(ad) aadress(id) ja e-posti aadress(id). Iga Liige on kohustatud Juhatust teavitama igast muudatusest oma aadressis, e-posti aadressis või nimes.
	5. Liige võidakse Juhatuse otsusel Ühingust välja arvata, kui:
18. Liikme laps(ed) ei ole enam ühegi Kooli nimekirjas;
19. Liige rikub oluliselt või korduvalt käesolevat Põhikirja või Koolide mistahes sisekorraeeskirju või -reegleid, mis on kehtestatud Ühingu poolt (sh Koolide põhikirju) ja mida kohaldatakse Koolide õpilastele ja nende vanematele, seaduslikele või *de facto* eestkostjatele;
20. Liige on tekitanud Ühingule olulist kahju;
21. Liige või tema laps rikub mistahes lepingut, mis on sõlmitud Liikme või lapse ja ühingu vahel; või
22. ilmneb mõni muu oluline põhjus.
	1. Teade Liikme väljaarvamise kohta edastatakse vastavale Liikmele kirjaliku teatega, kus on toodud vastava otsuse tegemise põhjus(ed). Liige võib nõuda, et väljaarvamine otsustataks Üldkoosoleku poolt. Otsus Liikme väljaarvamise kohta on Üldkoosoleku poolt vastu võetud, kui vähemalt 3/4 koosolekul esindatud häältest on Liikme ühingust väljaarvamise poolt. Väljaarvatud Liikme lapsel ei ole lubatud enam Koolis käia.
23. LIIKMETE ÕIGUSED JA KOHUSTUSED
	1. Liikmetel on õigus:
24. valida Juhatuse liikmeid ja olla valitud Juhatuse liikmeks vastavalt käesolevale Põhikirjale;
25. osaleda Üldkoosolekutel;
26. osaleda Ühingu poolt korraldatud üritustel Juhatuse poolt kehtestatud tingimuste kohaselt;
	1. Liikmed on kohustatud täitma käesolevat Põhikirja, Koolide sisekorraeeskirju või ‑reegleid, mis on kehtestatud Ühingu poolt (sh Koolide põhikirju) ja lisaks ka Üldkoosolekul poolt vastuvõetud otsuseid.
	2. Kohustusi, mis ei tulene käesolevast Põhikirjast, võib Liikmetele kehtestada ainult Liikmete otsusega, mis on vastu võetud Üldkoosolekul või Ühingu ja vastava Liikme vahel sõlmitud lepingu alusel.
27. LIIKMETE ÜLDKOOSOLEK
	1. Liikmete üldkoosolek („**Üldkoosolek**“) on Ühingu kõrgeim juhtimisorgan. Üldkoosolekul on kvoorum olenemata osavõtjate arvust.
	2. Juhatus kutsub üks kord aastas kokku korralise Üldkoosoleku („**Korraline Üldkoosolek**“), et kinnitada Ühingu majandusaasta aruanne. Korraline Üldkoosolek peab toimuma 5 kuu jooksul alates majandusaasta lõppemisest.
	3. Juhatus kutsub kokku Erakorralise Üldkoosoleku Juhatuse poolt vajalikuks peetud juhtudel või siis, kui seda nõuab kirjalikult vähemalt 10% Liikmetest, kes näitavad ära ka vastava põhjuse. Kui Juhatus ei kutsu Erakorralist Üldkoosolekut kokku käesolevas alapunktis sätestatud asjaolude esinemisel, võivad Liikmed, kes nõudsid Üldkoosoleku kokkukutsumist, ise Erakorralise Üldkoosoleku kokku kutsuda sama korra kohaselt nagu Juhatus.
	4. Korralise Üldkoosoleku ja Erakorralise Üldkoosoleku teade tuleb saata vähemalt 7 kalendripäeva enne Üldkoosoleku toimumist. Teade tuleb saata kas kirjalikult või e‑posti teel. Teates peab olema kirjas Üldkoosoleku toimumise aeg ja koht ning koosoleku päevakord.
	5. Üldkoosolekut juhatab Juhatuse esimees. Erakorralist Üldkoosolekut, mis on kokku kutsutud Liikmete poolt, juhatab Liige, kes on valitud Erakorralisel Üldkoosolekul osalevate Liikmete poolt.
	6. Üldkoosolekut juhatava isiku loal võivad Üldkoosolekutel vaatlejatena, ilma hääleõiguseta, osaleda teised isikud, kes ei ole Liikmed. Vaatlejad võivad koosolekul sõna võtta koosolekut juhatava isiku vastaval loal.
	7. Üldkoosoleku pädevusse kuulub:
28. Põhikirja ja Ühingu eesmärgi muutmine;
29. Ühingu majandusaasta aruande kinnitamine;
30. Juhatuse liikmete valimine ja tagasikutsumine;
31. Juhatuse liikmetega tehingu tegemise otsustamine, tehingu tingimuste määramine, õigusvaidluse pidamise otsustamine ning selles tehingus või vaidluses Ühingu esindaja määramine;
32. Kooli tegevuse lõpetamine;
33. Ühingu lõpetamine, ühinemine ja jagunemine;
34. muude küsimuste otsustamine, mis on antud Liikmete pädevusse seaduse või käesoleva Põhikirjaga.
	1. Liige võib Üldkoosolekul osaleda kas isiklikult või volikirja kaudu.
	2. Kui käesolevas Põhikirjas või seadusega ei ole sätestatud teisiti, siis võtavad Liikmed otsuseid vastu lihthääleenamuse alusel.
	3. Üldkoosoleku kohta koostatakse protokoll, millele kirjutavad alla koosolekut juhatanud isik ja protokollija. Protokoll tehakse kättesaadavaks Koolis 14 kalendripäeva jooksul pärast Üldkoosoleku toimumist ja edastatakse Liikmetele nende soovi korral e‑posti teel.
35. JUHATUS
	1. Juhatusse kuulub vähemalt viis ja maksimaalselt kuni üheksa Juhatuse liiget. Kõik Juhatuse liikmed valitakse Üldkoosoleku poolt vastavalt alljärgnevatele põhimõtetele:
36. üks Juhatuse liige peab olema Koolide direktor („**Direktor**“). Direktorit ei tohi valida Juhatuse esimeheks;
37. kui Koolidele määratud toetuse tingimustes on nii ette nähtud, siis peab üks Juhatuse liige olema toetuse andnud asutuse esindaja. Vastavat Juhatuse liiget ei tohi valida Juhatuse esimeheks;
38. üks Juhatuse liige peab olema personali hulgast, kes esitatakse Juhatuse liikme kandidaadiks Koolide personali poolt. Ühtegi Juhatuse liiget, kes kuulub ka Kooli personali hulka, ei tohi valida Juhatuse esimeheks;
39. Ühingu huvides võib Juhatus esitada kandidaatideks isikuid, kes ei pea olema liikmed;
40. Liikmed, kes võlgnevad Ühingule summa, mis ületab 1000 eurot, pikema aja jooksul kui 6 kuud, ei saa Juhatusse kandideerida nii kaua, kuni vastav võlgnevus on likvideeritud.
	1. Juhatuse liikmed valitakse vastavalt vajadusele järgmiselt:
41. uute Juhatuse liikmete valimised toimuvad mis tahes aastal, kui mõni Juhatuse liikme ametikoht vabaneb;
42. Juhatuse liikmete kandidaatideks kvalifitseeruvad kõik Liikmed, kui käesoleva Põhikirja või seadusega ei ole sätestatud teisiti;
43. Liikmed võivad nimetada kandidaate Juhatuse liikme ametikohale;
44. Juhatuse liikmeid saab tagasi valida;
45. Juhatusse valitakse kõige enam hääli saanud kandidaadid. Kui kaks või enam kandidaati saavad sama palju hääli, siis korraldatakse teise ringi valimised.
	1. Juhatuse liikmete ametiaeg on kaks aastat.
	2. Kui mõni Juhatuse liige astub tagasi ning tema tagasiastumine Juhatusest tooks kaasa Juhatuse liikmete arvu langemise alla viie ning järgmise planeeritud Korralise Üldkoosoleku toimumiseni jääb rohkem kui 6 kuud, kutsub Juhatus kokku Erakorralise Üldkoosoleku.
	3. Juhatuse liikmed tunnistavad, et neil on Liikmete poolsel usaldusel põhinev ametikoht ning nad kohustuvad Ühingu vahendite, varade ja tegevuse juhtimisel tegutsema nõuetekohase hoolsusega. Lisaks sellele peab Juhatus:
46. otsustama uute Liikmete vastuvõtmise ja Liikmete väljaarvamise üle;
47. valima Direktori;
48. kehtestama Koolide tegutsemispõhimõtted, kuid võttes seejuures eelnevalt arvesse Direktori soovitusi;
49. tagama Direktori selgelt formuleeritud ametijuhendi, milles on sätestatud asjakohane volituste ja ülesannete delegeerimine, sealhulgas kõigi töötajate valimine tema vastutusala piires ning Koolide õppekava, personalipoliitika ja vahendite pikaajaliste plaanide esialgne koostamine;
50. arendama kõiki suhteid Koolidega ainult Direktori kaudu;
51. kehtestama Koolide õppemaksu ja muud tasud;
52. andma volitused Ühingu raamatupidamiseks;
53. andma volitused Ühingu eelarve koostamiseks ning kinnitama eelarve;
54. andma volitused Ühingu iga-aastase tegevusaruande ja majandusaasta aruande koostamiseks ning esitama need Korralisele Üldkoosolekule;
55. juhtima varasid ja rahalisi vahendeid ning Ühingu tegevust Liikmete huvides selliselt, et:
	1. kogu Ühingu tegevusest saadavat tulu ja kasumit kasutatakse ainult käesolevas Põhikirjas esitatud eesmärkidel;
	2. Liikmed ei tohi saada mingit tasu ega osa Ühingu tuludest tulenevalt oma positsioonist Liikmetena, Juhatuse liikmed võivad saada tasu oma kohustuste täitmise eest Üldkoosoleku poolt otsustatud summas;
	3. täitma oma ülesandeid kooskõlas käesoleva Põhikirja ja seadustega.
	4. Juhatuse esimees on kohustatud:
56. esindama Juhatust suhetes Liikmetega;
57. määrama kindlaks Juhatuse liikmete ülesanded;
58. kutsuma kokku ja juhatama Juhatuse koosolekuid;
59. kutsuma kokku ja juhatama Üldkoosolekut, välja arvatud juhul, kui Erakorraline Üldkoosolek on kokku kutsutud Liikmete algatusel.
	1. Juhatuse koosolekud toimuvad järgmiselt:
60. Juhatuse koosolekust teatatakse Juhatuse liikmetele vähemalt 5 tööpäeva ette;
61. Juhatus on pädev otsuseid vastu võtma, kui koosolekul osaleb üle poole liikmetest;
62. Juhatuse otsus on vastu võetud, kui üle poole häältest on otsuse poolt;
63. kõik Juhatuse koosolekud protokollitakse ning protokollile kirjutavad alla koosolekut juhatanud isik ja samuti protokolli koostanud protokollija ning see kinnitatakse Juhatuse poolt järgmisel Juhatuse koosolekul;
64. iga Juhatuse liige taandab end kõigilt aruteludelt ja hääletamistelt huvide konflikti esinemise korral. Koosolekut juhataval Juhatuse liikmel on õigus Juhatuse liige taandada koosoleku mis tahes osast, kus arutamisel olev teema kujutab endast potentsiaalset huvide konflikti;
65. Juhatuse koosolekud on Liikmetele avatud, kui Juhatuse esimees ei otsusta teisiti.
	1. Juhatusel on õigus otsuseid vastu võtta koosolekut kokku kutsumata. Juhatuse esimees saadab otsuse eelnõu kõigile Juhatuse liikmetele kirjalikult või kirjalikku taasesitamist võimaldavas vormis (e-postiga, faksiga), näidates ära tähtaja, mille jooksul liige peab esitama oma seisukoha kirjalikult või kirjalikku taasesitamist võimaldavas vormis. Kui Juhatuse liige ei teata nimetatud tähtaja jooksul, kas ta on otsuse poolt või vastu, loetakse, et ta hääletab otsuse vastu. Kui otsus võetakse vastu käesolevas punktis sätestatud korra kohaselt, siis on otsus vastu võetud, kui selle poolt on rohkem kui pooled Juhatuse liikmetest. Hääletustulemuste kohta koostab Juhatuse esimees Juhatuse koosoleku protokolli asendava hääletusprotokolli ning saadab selle viivitamata Juhatuse liikmetele. Hääletusprotokolli kantakse Ühingu nimi ja asukoht, vastuvõetud otsused koos hääletustulemustega (sealhulgas otsuse poolt hääletanud liikmed nimeliselt), muud hääletamise suhtes olulise tähtsusega asjaolud.
66. DIREKTOR
	1. Direktor on Koolide tegevjuht, kes vastutab Juhatuse ees.
	2. Juhatuse poolt kehtestatud põhimõtete alusel kohustub Direktor muuhulgas:
67. juhtima Koolide igapäevast tegevust;
68. koostama Koolide õppekava, personalipoliitika ja vahendite pikaajalisi plaane;
69. võtma tööle ja vabastama töölt Koolide personali liikmeid;
70. haldama Ühingu rahalisi vahendeid;
71. sõlmima Ühingu nimel tehinguid ning korraldama Ühingu rahaasju;
72. korraldama nõuetekohast ülesannete ja volituste delegeerimist Koolide siseselt;
73. täitma muid käesoleva Põhikirjaga, Koolide põhikirjadega ja seadustega talle määratud ülesandeid.
74. KOOLID
	1. Koolide omanikuks ja juhiks on Ühing vastavalt erakooliseadusele ja teistele asjakohastele õigusaktidele.
	2. Koolide eesmärgid on loetletud käesoleva Põhikirja punktis 2. Koolide tegevus on reguleeritud asjakohaste õigusaktidega, käesoleva Põhikirjaga ja Koolide põhikirjadega, mis on kinnitatud Juhatuse poolt ja mida Juhatus võib aeg-ajalt muuta.
	3. Kui seadused seda nõuavad, peab Juhatus tagama, et igal Koolil oleks kehtiv koolitusluba, õppekava, arengukava ja nõukogu. Juhatus teeb kõik endast oleneva tagamaks, et iga Kooli nõukogu koosseis sarnaneks teiste Koolide nõukogu koosseisule, arvestades seadustest tulenevaid piiranguid.
75. RAAMATUPIDAMINE
	1. Juhatus korraldab raamatupidamist, dokumenteerib Ühingu varasid ja kohustusi, Ühingu tulusid ja kulusid ning kulutuste eesmärke ja tulude allikaid.
	2. Raamatupidamisdokumente hoitakse Ühingu asukohas või muus Juhatuse poolt määratud kohas.
	3. Ühingu majandusaasta algab 1. juulil ja lõpeb 30. juunil.
	4. Juhatus esitab Korralisele Üldkoosolekule majandusaasta aruande, millele on lisatud Juhatuse tegevusaruanne.
76. PÕHIKIRJA MUUTMINE
	1. Käesoleva Põhikirja muutmise otsus on vastu võetud, kui 2/3 Üldkoosolekul osalevatest Liikmetest või nende esindajatest hääletavad otsuse poolt.
	2. Käesolevas Põhikirjas sätestatud Ühingu eesmärgi muutmiseks on vajalik vähemalt 9/10 kõigi Liikmete nõusolek.
77. LÕPETAMINE
	1. Otsus Ühingu lõpetamise kohta tuleb panna hääletusele Üldkoosolekul. Ühingu lõpetamise otsuse poolt peab hääletama vähemalt 3/4 kõikidest Liikmetest (st kõikidest isikutest, kes on Ühingu Liikmed Üldkoosoleku toimumise päeva seisuga vastavalt Juhatuse poolt peetavale Liikmete nimekirjale).
	2. Ühingu lõpetamise korral tuleb Ühingu netovarasid kõigepealt kasutada Liikmetele võlgnetava õppemaksu proportsionaalseks tagastamiseks. Kõiki Ühingu järelejäänud varasid võib Juhatuse äranägemise kohaselt üle kanda ainult heategevuslikele, hariduslikele või teadustööga tegelevatele organisatsioonidele.

Põhikiri on heaks kiidetud 15. novembril 2013.a Korralise Üldkoosoleku otsusega.

|  |
| --- |
|  |
| Kathleen Naglee |
| Juhatuse liige |